Dinsdag, 18 Junie 2013	Meer oor onsOns menseKommissielede	RSS	TuisbladStatistiekWebtuiste kaartToewydingBidLuisterMy storieAktiefvir ChristusJaarprojekVroue betrokkeInteraksie (kwartaalblad)Kampeen KonferensiesKampeKonferensiesKampterreineYsbrekersHulpaan bestureVormsDirekte-inbetalingsvorm.docGemeentelike-Verslagvorm.docINTERAKSIE-BYDRAES.docxInteraksie-inskrywingsvorm.docVorm-Vrywillige-Bydraes.docGeloofsreis van VrouelidmateDie tradisionele VrouebedieningHoe begin jy 'n vrouebediening?En wat sê 'n naam?ReglementPligte van bestuursledeVergaderingsStruktuurOngeag die struktuurAs 'n deurmekaarspul nie vir my werk nieByeenkomsteWyksbyeenkomsteAlgemene byeenkomsVerrykingsgeleenthedeFondsinsamelingFondsinsameling ideesKerkjaar simboleKerkjaar uiteensettingKerkjaar simboleDie PaassiklusLiturgiese kleurgebruikDagboekKontak onsKantoorWebmeesterKommissielede	TuisbladToewydingLuisterWat wil Jesus vir ons vroue hê	Wat wil Jesus vir ons vroue hê	Geskryf deur Christina Landman	|	24 Julie 2012	Wat wil Jesus vir ons vroue hê? Christina Landman Die vroue in wit en swart hou lekker kongres. Hulle sing "Ons gaan vorentoe, daar's nie terugdraai nie". Dis die vroue van die VGK. Watter wonderwerk is die sang nie? Hulle oefen nie eers saam nie, maar hulle sing in stemme. Hulle spreek nie eers af nie, maar daar is voorsangers en agtersangers, almal in balans.
Ons begin die kongres met 'n preek. Dis nou my werk. Dis 'n werk wat 'n mens nederig hou, die geprekery, en onveilig op jou hoëhakskoene.
Die ding is nou so dat ons baie in ons gemeente praat oor hoe 'n mens moet preek. As ek nie daar is nie, dan preek die ouderlinge. Nou die dag toe los een van die manne in die gemeente se vrou hom. En dié Sondag toe preek die ouderling oor Simson en Delila. En hy preek só dat almal in die gemeente weet hy dink die vrou wat haar man gelos het, is Delila. En dit terwyl die vrou daar in die kerk sit, so sonder 'n kans om haarself te verweer.
Dis toe dat die gemeente voel ons moet weer 'n slag gesels oor hoe moet 'n mens dan preek. Ons praat baie. Uiteindelik is daar so iets soos konsensus. Ons voel die Bybel moet jou onveilig laat voel. As die een wat preek die woorde uit die Bybel haal vir die preek, is dit die Heilige Gees wat praat. Die preek is bedoel vir almal, maar as die preek jou steek, dan was dit spesiaal vir jou bedoel. Dan kan die prediker nie help dat jy gesteek voel nie.
Dis met hierdie wysheid in my kop dat ek toe nou aan die preek gaan by die vroue se kongres. Ek dog toe, elkeen moet sê hoe die Bybel met haar praat. So asof die Bybelvers bedoel is om elkeen van ons te steek, maar op 'n goeie manier – op 'n manier wat ons sterk en wys sal maak.
Wat wil Jesus vir ons vroue hê? Ons hoor altyd wat Jesus van ons vroue wil hê, maar hier is tog iets wat Jesus vir ons wil hê. Iets wat daar is, en wat ons net hoef te soek om dit te kry. Dit is so hier by ons, dat as dit 'n skerpioen was, het dit ons gesteek.
1. Die eerste ding wat Jesus vir ons wil hê, is dat ons sal hoop. Soos die vrou wat nie opgehou hoop het dat sy haar muntstuk weer sou kry nie. Sy het werk daarvan gemaak. Sy het nie op haar bed gaan lê en hoop die muntstuk spring op haar nie. Sy het gewerk om haar hoop waar te maak. Jesus wil hê dat ons sterk moet wees onder moeilike omstandighede. In 'n wêreld wat bankrot is aan hoop, moet ons hoop uit niks skep.
2. Jesus wil ook hê dat ons weet dat ons waarde in sy oë het. Dis hoekom hy 'n gewone vrou in hierdie gelykenis gebruik. Almal het waarde in sy oë.
3. Jesus wil hê dat ons moet glo dat niks vir God onmoontlik is nie. Die vrou soek haar muntstuk in haar donker huisie – eintlik 'n onmoontlike taak. Die huisie is donker, omdat mense toe belasting betaal het op die grootte van hulle vensters. Sy is arm. Haar huisie het niks vensters nie, maar met God is niks onmoontlik nie – ook nie vir arm en gewone mense nie.
10. Jesus wil hê dat ons 'n vol lewe moet lei en die volheid van die lewe moet smaak.
Daarvoor gee hy ons die wysheid, die hoop en die krag. En natuurlik ook die liefde. Dis tog hoe 'n mens vorentoe gaan en nie agtertoe nie – en dis wat Jesus vir ons wil hê.
Lewer jou kommentaar hier, asb.